Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 73/2003.(XI.13.)GKM-FVM együttes rendelettel módosított 52/2003.(VIII.15.)GKM-FVM együttes rendeletet az
Paragraph Index: 1086

b) A számérték után minden esetben fel kell tüntetni a mértékegységet. 2005/89/II. szám Az egyedi előírás jele UN szám Gyártási, vizsgálati, töltési és jelölési követelmények PR2 Az ezen UN számok alá tartozó anyagokat korrózióálló acéltartályokba kell tölteni, melyek űrtartalma legfeljebb 450 liter. A tartályok zárószerkezetét kupakkal kell védeni. A tartályokat első alkalommal és időszakosan ötévenként vizsgálatnak kell alávetni legalább 0,4 MPa (4 bar) (túlnyomás) próbanyomással. A legnagyobb engedélyezett töltési tömeg, ha a töltés tömegre történik, űrtartalom literenként triklór-szilán esetén 1,14 kg, etil-diklór-szilán esetén 0,93 kg és metil-diklór-szilán esetén 0,95 kg; ha a töltés térfogatra történik, a töltési fok nem haladhatja meg a 85%-ot. A tartályokat adattáblával kell ellátni, amelyen a következő adatokat kell jól láthatóan és tartós módon feltüntetni: – a szállításra engedélyezett anyag(ok) megnevezését, vagy – klór-szilánok esetén a „klór-szilánok, 4.3 osztály” szöveget; – a tartály saját tömegétb), beleértve a szerelvényeket; – a próbanyomástb) (túlnyomás); – az utoljára végrehajtott próba dátumát (hónap, év); – a vizsgálatot végző szakértő bélyegzőjének lenyomatát; – a tartály űrtartalmátb); – minden egyes szállításra engedélyezett anyagra a legnagyobb megengedett töltési tömegetb). PR3 Az ezen UN számok alá tartozó anyagokat teljesen szivárgásmentes zárószerkezetekkel ellátott fémtartályokba kell tölteni, a zárószerkezeteket szükség esetén a mechanikai sérülés ellen védőkupakkal kell biztosítani. A 150 litert meg nem haladó űrtartalmú acéltartályok falának vastagsága legalább 3 mm legyen, a nagyobb acéltartályok és a más anyagból készült tartályok minimális falvastagságának is biztosítania kell a megfelelő mechanikai szilárdságot. A tartályok legnagyobb megengedett űrtartalma 250 liter. A tartalom maximális tömege nem haladhatja meg űrtartalom literenként az 1 kg-ot. A tartályokat első használatbavétel előtt legalább 1 MPa (10 bar) túlnyomással folyadéknyomás-próbának kell alávetni. A nyomáspróbát ötévenként meg kell ismételni, és ezzel együtt tüzetesen meg kell vizsgálni a tartály belsejét, és ellenőrizni kell saját tömegét is. A fémtartályon a következő adatokat kell jól láthatóan és tartós módon feltüntetni: – a szállításra engedélyezett anyag vagy anyagok nevéta); – a tartály tulajdonosának nevét; – a tartály tömegétb), beleértve az olyan szerelvényeket mint a szelepek, védősapkák stb.; – az első és a legutolsó próba időpontját (hónap, év), valamint a próbát végző szakértő bélyegzőjének lenyomatát; – a tartály tartalmának legnagyobb megengedhető tömegét kg-ban; – a folyadéknyomás-próba során alkalmazandó belső nyomástb) (próbanyomást).

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes